in 



Time , at disse frygtelige Stød foraarsagede den store Øde- 

 læggelse, som fandt Sted i Dalen mellem den saakaldle "Lucchetti's 

 Høi» og "Gouvernements Høien», i Særdeleshed i en Linie fra 

 «Militair-Hospitalet'> op til »Polly Berg». Omtrent Kl. 5, da Or- 

 kanens Centrum naaede St. Thomas, blev det pludseligt stille. 

 Byen var indhyllet i et ildevarslende tykt Mørke, og Luften var 

 i en højst unaturhg Stilhed, som lod ane at fornyede Angreb 

 vilde komme. Under denne Stilhed naaede Barometret sin 

 laveste Stand, 727,5'"'°. 



Efter Forløbet af 35 Minuter begyndte Orkanen at rase fra 

 SV til S med svære Byger; men samtidig begyndte Baro- 

 metret at stige, omtrent paa samme Maade, som det faldt, da 

 Centret nærmede sig Staden. 



Foruden de mere almindehge Beretninger om Orkanen, som 

 St. Thomæ Tidende indeholder, indeholder Bladet heldigviis til- 

 lige Resultaterne af forskjellige Observationer, som ere an- 

 stillede over Vejrforholdene under Orkanen, og det er navnlig 

 disse Iagttagelser, som jeg her vil henlede Opmærksomheden 

 paa, eftersom det let kan paavises, at nogle af disse Iagttagelser 

 cre udførte med særdeles Omhyggelighed og derved istand til 

 at give et meget tilfredsstillende Svar paa forskjellige vigtige 

 Spørgsmaal angaaende Orkanens Bevægelse, dens Udstrækning, 

 dens Styrke o. s. v. 



St. Thomæ Tidende indeholder nemlig Beretning om Re- 

 sultaterne af 5 selvstændige Rækker af Observationer over Vejr- 

 forholdene. Iblandt disse ere de fire Observationsrækker udførte 

 i St. Thomæ Havn og den femte udført ombord i et fransk, 

 transatlantisk Skib <'Caravelle» ført af Capilain Frangeul, som 

 befandt sig 4 til 5 engelske Miil Nord for Portorico i en Af- 

 stand af omtrent 5*4 Sømiil (60 Miil = 1 Grad) fra St. Thomas. 

 Af de i Havnen udførte fire Observationsrækker, er den første 

 udført i det franske transatlantiske Skib «St. Nazaire" af Capitain 

 D'Etroyat. Den anden Række af Iagttagelser er udført af Capi- 

 lain Stephan Dix ombord i det engelske Post-Dampskib «Mersey». 



